**BESZÁMOLÓ AZ ELTE TTK HÖK**

**2015. évi költségvetéséről**

Költségvetés rövid ismertetése

Az ELTE HÖK Forrásallokációs modellje alapján 13 228 605 Ft működési keret állt rendelkezésre. Emellett a 2014. évi maradvány 2 323 654 Ft-tal növelte a rendelkezésre álló összeget. Az Önkormányzat összességében 15 552 259 Ft-tal gazdálkodott a 2015.évben.

**Költségtípusok szerinti lebontás:**

**Költségvetési sor Tervezet (Ft) Felhasznált (Ft)**

**Leltárfelelős**  100 000 50 000

**Gólyatáborok** 4 704 528 11 914 756

**Rendezvények**

Lágymányosi Eötvös Napok 2 400 000 2 100 000

Gólyabál 3 000 000 2 000 000

Tudományos rendezvények 400 000 92 743

**Irodafenntartás**

Telefonköltség 60 000 53 764

Irodaszer 170 000 154 468

Eszközfejlesztés, irodabútor 410 000 -

**Képzések**

Mentorhétvége,Meniortábor 757 731 713 622

Önképző és bevonó hétvége 240 000 -

HÖOK vezetőképző 240 000 144 000

**Nyomda**

Tétékás Nyúz 1 230 000 227 955

**PR** 1 400 000 124 973

**Összesen 15 552 259 17 564 890**

**Költségtípusok részletes kifejtése:**

1. **Leltárfelelős**

A szabályzatoknak megfelelően a leltárfelelősnek közalkalmazottnak kell lennie. A megbízási díj került itt megjelenítésre.

1. **Gólyatáborok**

Tavaly is támogattuk elsőéves hallgatóink legnagyobb volumenű gólyaprogramját, a gólyatáborokat. A TTK HÖK összesen 5 gólyatábort támogatott (Fizikus, Geo-Bio, Kémia, GyógyMatek,Tanári napok),így a hallgatók kedvezményes árakon tudtak részt venni a táborokban. A korábbi évektől eltérően a táborok szervezését az Egyetem bonyolította le. Ennek következménye az lett, hogy az előzetesen kalkulált támogatáshoz képest majdnem háromszorosába kerültek a táborok, mellyel mi is az elszámoláskor szembesültünk. Az Egyetem nem tekinti alaptevékenységének a gólyatábor szervezést így a hallgatói befizetéseket ÁFA terhelte, az ellátás, pólók, és egyes kellékek után pedig reprezentációs adót (~52%) voltunk kötelesek fizetni.

1. **Rendezvények**
* LEN

A Lágymányosi Eötvös Napok, azaz a LEN az év legnagyobb ingyenes rendezvénye. Tavaly a rendezvény ismételten 4 napos volt, melyen több mit tízezren vettek részt. A rendezvényt több hét előkészületi munka előzött meg. Programok három helyszínen voltak: Kis sátor, Nagy sátor, és Civil falu. A programok sokszínűek voltak: egyesületi előadások, sport programok és esténként zenés-táncos rendezvények, kulturális programok, élőzenés fellépések várták az ideérkezőket.

* Gólyabál

November 27-én tartottuk Gólyabálunkat a Bárczi Gusztáv Gyógypedagógiai Kar Hallgatói Önkormányzatával közösen. Az esemény helyszínéül a Lágymányosi Campus szolgált újra.

* Tudományos rendezvények

A Biokémia Tanszékre érkező külföldi vendégek fogadásának (repülőjegy,szállás) támogatása került itt megjelenítésre.

1. **Irodafenntartás:**
* Távközlés

Az Önkormányzat két irodájában történő munka során elengedhetetlen a távközlés. Az átlagos havidíj ~ 4500 Ft környékén alakul minden hónapban. Ez az összeg az elmúlt évekhez képest jóval alacsonyabb, majdnem a felére csökkent a távközlés díja.

* Irodaszer

A papírok, nyomtatókban lévő tonerek, irodaszerek elengedhetetlen hozzátartozói a Hallgatói Önkormányzat működésének. Az előző évekhez képest jelentősen sikerült mérsékelni mind a papír mind a toner felhasználásunkat, köszönhetően az „újra papír” felhasználásának és az üléseink anyagainak elektronikus közzétételének. Az Északi Hallgatói Irodában a multifunkciós fénymásológépünket TÜSZ keretében üzemeltetjük, így több év után sikerült újra működésbe hozni, illetve alacsonyan tartani az üzemeltetési költségeit.

Az irodák saját kezelésünkben levő termek, így bérleti díjjal nem terheltek.

1. **Képzés**
* Mentorrendszer

A mentorok elsőéves egyetemistákkal foglalkoznak, akiknek a gólyatábor pillanatától fogva segítenek az egyetemre történő beilleszkedésben. Feladatukat egy féléven keresztül át látják el. A mentorok több lépcsős szűrőn esnek át. A kötelező képzéseken elmélyítik tudásukat a tanulmányi ügyek, az ösztöndíjak, a külügyi lehetőségek, sportolási lehetőségek terén, illetve szituációs feladatokat oldanak meg. A mentorképzés célja emellett a mentorjelöltek számára egy olyan komplex tudásanyag átadása, mely lefedi az egyetemi élet legtöbb aspektusát. Ezáltal azok a személyek, akikből végül nem lesz mentor is profitálhatnak a részvételben, hiszen saját tanulmányaikat is megkönnyíti a megszerzett tudás. A tábor és kirándulások keretében a csapatépítésre is hangsúlyt fektetünk, így a többi szakterület hallgatóival is lehetőség nyílik a megismerkedésre. A mentorok semmiféle közvetlen pénzbeli támogatást vagy hallgatói juttatást nem kapnak tevékenységükért.

A táborokban, képzéseken való részvétel kötelező egy mentor számára, a HÖK a költségek alacsonyan tartásához hozzájárult a szállás támogatásával. A mentorhétvége költsége 275 427 Ft , a meniortábor költsége pedig 407 754 Ft volt.

A költségeknél megjelenik az ESN mentorhétvége díja is, ahol 5 fővel képviseltettük magunkat, ennek költsége 30 441 Ft volt.

* HÖOK Vezetőképzők

A TTK HÖK az országos vezetőképzőkön is konstruktívan képviselteti magát. A vezetőképzőkre fordított kiadások visszafogása végett csupán az elnökség és az aktuálisan illetékes tisztségviselők vesznek részt a képzéseken. A részvételi díjuk csökkentése miatt a TTK HÖK támogatja részvételi díjukat. A 2015-es évben megrendezésre kerülő két HÖOK vezetőképzőn képviseltette magát a TTK HÖK.
A költségvetésben a tavaszi vezetőképző összege jelenik meg, mely 116 000 Ft volt illetve az Egerben tartott 2014. évi közgyűlés részvételi díja, amin 2 fővel vettünk részt és 28 000 Ft-ba került.

1. **Nyomda**

 Tétékás Nyúz a TTK HÖK ingyenesen elvihető hetilapja, amely 1000 példányban, A/4-es méretben, színes borítóval és 20 oldal terjedelemmel jelenik meg szerdánként, félévente összesen 13 alkalommal. Az újság egyik fő célja a hallgatók hiteles és naprakész tájékoztatása.
Az őszi félév elején megjelenő Gólya különszámban az elsős hallgatókat látjuk az egyetemi élet elkezdéséhez szorosan kapcsolódó fontos és hasznos információkkal. Ennek összege került megjelenítésre.

Az Egyetem augusztusban kötött új nyomdai keretszerződést. Sajnos a nagyon magas nyomdai költségek nem teszik lehetővé a heti megjelenést.
A megjelent lapszámok <http://issuu.com/tetekas_nyuz> honlapon és a nyuz.elte.hu weboldalon elérhetőek.

1. **PR**

Egy régi hagyományt élesztettünk újra. Ennek formája levélben történő köszöntés volt az ELTE TTK HÖK részéről a felvételt nyert hallgatók felé, valamint szakkollégiumi tájékoztatást illetve gólyatábori információkkal szolgáltunk szak specifikusan! Igyekeztünk minden első éves hallgatót köszönteni határon innen és túl. Ennek összege 90 436 Ft volt.

A 2014. évi gólyatáborokba megrendelt pólók ára nem időben került kiegyenlítésre, így késedelmi kamat lett kivetve, aminek díja itt kerül megjelenítésre. Ennek összege 34 537 Ft volt.

Budapest, 2016.március 22.

Horváth Tamás

Gazdasági elnökhelyettes

ELTE TTK HÖK

S.k.